ไฟแนนเชียลไดเจสต์
KGI ปรับสิทธิ DW ยกแผง
7 ก.ย. 2554

KGI ปรับสิทธิ DW ยกแผง
น.ส.นฤมล อาจอำนวยวิภาส กรรมการผู้จัดการฝ่ายธุรกิจตราสารอนุพันธ์ บล.เคจีไอ (ประเทศไทย) หรือ KGI เปิดเผยว่า บริษัทประกาศปรับสิทธิใบสำคัญแสดงสิทธิอนุพันธ์ (DW) หลายรุ่นพร้อมกัน เช่น BBL13 CA BBL13 CB BBL13 PA KK 13 CA BCP 13 CA BANP 13 CD BANP 13 CE ESSO 13 PA ESSO 13 CB HMPR 13 CA HMPR 13 CB เนื่องจากหุ้นอ้างอิงจ่ายเงินปันผล
“ผู้ที่ถือ DW ไว้ในพอร์ตลงทุนจะได้รับประโยชน์ เพราะการเปลี่ยนแปลงจะมีผลบังคับใช้ทันทีตั้งแต่วันแรกที่ขึ้นเครื่องหมาย XD บนหุ้นอ้างอิง หวังว่า อาจได้เห็นผู้ออก DW รายอื่นๆ ทยอยออกมาปรับสิทธิ DW เพื่อประโยชน์ของผู้ถือ” น.ส.นฤมล กล่าว
GLOW ขายหุ้นกู้สำเร็จ
นายสุทธิวงศ์ คงสิริ รองกรรมการผู้จัดการใหญ่สายการเงินกลุ่มบริษัท โกลว์ (GLOW) กล่าวว่า กลุ่มบริษัทโกลว์ประสบความสำเร็จในการออกและเสนอขายหุ้นกู้อายุ 10 ปี มูลค่ารวม 5,555 ล้านบาท อัตราดอกเบี้ย 5% ต่อปี 
“บริษัทจะนำเงินไปใช้คืนเงินกู้โครงการของบริษัท ไทยเนชั่นแนลพาวเวอร์ (TNP) เป็นหลัก ซึ่งช่วยลดภาระดอกเบี้ยและเพิ่มผลตอบแทนการลงทุน”